b'\n_START_ARTICLE_\nJosip Berce\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je kon\xc4\x8dal 1903 v Kranju, nato \xc5\xa1tudiral franco\xc5\xa1\xc4\x8dino in italijan\xc5\xa1\xc4\x8dino na dunajski univerzi, poslu\xc5\xa1al 1904 na firen\xc5\xa1kem \xc2\xbbIstitutu di studi superiori\xc2\xab\xc2\xa0italijanski jezik in italijansko knji\xc5\xbeevnost, bil nato eno leto na univerzi v Parizu in 1909 nastopil slu\xc5\xbebo na dekli\xc5\xa1kem liceju v Ljubljani, kjer je deloval 5 let ter isto\xc4\x8dasno pou\xc4\x8deval tudi na drugih ljubljanskih srednje\xc5\xa1olskih zavodih. Mnogo je potoval in se ukvarjal s \xc5\xa1tudijami nare\xc4\x8dij, posebno s provansalskim dialektom, bil tajnik Zveze slovenskih dramskih dru\xc5\xa1tev, arhivar Dramati\xc4\x8dnega dru\xc5\xa1tva, vodil 1913 slovenske Sokole na mednarodno tekmo v Pariz, sestavljal italijansko slovnico za Slovence in kot kritik sodeloval pri Ljubljanskem zvonu in Slovanu.'